
Linnavara tasuta kasutusse andmine
1. Asjaolud ja menetluse käik

Narva Linnavalitsuse linnavarakomisjoni 02.11.2011 istungil arutati Narva Paemurru Spordikooli territooriumil aadressil 26. juuli 4 asuva endise lasketiiru ruumide MTÜ-le Narva Arsenal tähtajaga 10 aastat tasuta kasutusse andmise küsimust.

Ruumide üldpindala

864,3 m²


Arvestuslik üüritasu kuus
239,58 eurot

Praegu lasketiiru ruume ei kasutata, kuna need vajavad renoveerimist.

MTÜ Narva Arsenal juhtkond teatas, et on huvitatud lasketiiru taastamises selle edaspidise sihipärase kasutamise eesmärgil. See võimaldab kasutada lasketiiru nii Narva Paemurru Spordikooli õpilastel ja sportlastel, kui ka Narva Arsenal spordiklubi liikmetele  Narva Paemurru Spordikooli juhtkonnaga kooskõlastatud graafiku alusel. MTÜ Narva Arsenal tasub ka kommunaalteenuste eest proportsionaalselt ruumide kasutamise ajale. Kolmandatele isikutele, kes soovivad kasutada lasketiiru, võimaldatakse seda kasutada tasu eest, mis annab täiendavaid vahendeid tiiru ülalpidamise jaoks.
Ruumide renoveerimistöid teostatakse järk-järgult, arvestades tööde tähtsust. Esmajärjekorras teevad spordiklubi liikmed omal kulul projekteerimistöid, renoveerimistööde osa teevad ka klubi liikmed ise.

Võttes õlalkirjeldatu arvesse, otsustas linnavara komisjon anda tasuta kasutusse tähtajaga 10 aastat MTÜ-le Narva Arsenal Narva Paemurru Spordikooli territooriumil aadressil 26. juuli 4 asuv endise lasketiiru ruumid tingimusel, et pärast renoveerimist hakatakse ruumid kasutama ka spordikooli vajadusteks – spordikooli õpilaste ja Narva sportlaste treeninguteks ja õppimiseks, MTÜ Narva Arsenal liikmetele antakse aga ruumid tasuta kasutusse Narva Paemurru Spordikooli juhtkonnaga kooskõlastatud graafiku alusel, kommunaalteenuste eest maksmisega tegelikult kasutatud aja eest.
2. Õiguslikud alused

Vastavalt Narva Linnavolikogu 17.03.2005.a. määrusega nr 14/52 vastuvõetud „Linnavara kasutusse andmise korra“ punktile 5.1.1 otsustuse kinnisasjade kasutusse andmisel tähtajaga 25 (kakskümmend viis) aastat või kauemaks võtab vastu linnavolikogu.
Sama korra punkti 7.3 kohaselt võib linnavara tasuta kasutusse anda tähtajaga üle 5 (viie) aasta linnavolikogu otsuse alusel.
3. Otsus
Anda MTÜ-le Narva Arsenal, registrikood 80318816, enampakkumist korraldamata tasuta kasutusse tähtajaga 10 aastat lasketiiru ruumid aadressil 26. juuli 4, Narva tingimusel, et pärast lasketiiru renoveerimist ja taastamist (st kasutusloa saamist) hakatakse lasketiiru kasutama spordikooli vajadusteks – spordikooli õpilaste ja Narva sportlaste treeninguteks ja õppimiseks, MTÜ Narva Arsenal liikmetele antakse aga ruumid tasuta kasutusse Narva Paemurru Spordikooli juhtkonnaga kooskõlastatud graafiku alusel, kommunaalteenuste eest maksmisega tegelikult kasutatud aja eest. 
4. Rakendussätted
4.1 Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.
4.2 Otsus jõustub seaduses sätestatud korras.
Aleksandr Jefimov
Volikogu esimees

2. Volitada pr Viktoria Lutust antud küsimus ette kandma Narva Linnavolikogus.

